خاریجی ایشلر ناظیری مولود چاووش اوغلو قوزیی افریقانین، ائله‌جه ده ساحل بؤلگه‌سی‌نین باریش، ثابت‌لیک و فیراوان‌لیغی‌نین آغ دنیزی، افریقا، اورتا دوغو و حتی آوروپانین ثابت‌لیگی اوچون ضروری اولدوغونو ایفاده ائده‌رک،
"بولگه اولکه لرینین خصوصیله بیر-بیرینین اراضی بوتؤو‌لوگونه و اگمنلیگینه قارشی لیقلی حؤرمت اساسیندا اینکیشاف ائده‌جک علاقه لر دائمی ثابت لیک اوچون شرط دیر" دئییب.
چاووش اوغلو 76 دؤولت و اولوسلار آراسی قورومون ایشتیراکی ایله ترور تشکیلاتی داعشه قارشی اولوسلار آراسی کوالیسیونون ناظیرلر توپلانتی‌سی چرچیوه‌سینده سفرده اولدوغو مراکش-ین پایتاختی مراکش-ده اؤلکه‌نین خاریجی ایشلر ناظیری ناصر بوریتا ایله بیرگه مطبوعات کنفرانسی کئچیریب.
بو گؤروشون زامانی‌نین چوخ اهمیت‌لی اولدوغونو دوشوندوگونو ایفاده ائدن چاووش اوغلو داعش ترور تشکیلاتی‌نین سوریه، عراق، افغانیستان و افریقا-دا، ساحل بؤلگه‌سینده هوجوم‌لاری‌نین آرتدیغینی گؤردوک‌لرینی سؤیله‌ییب.
مولود چاووش اوغلو وورغولاییب کی، ساحل بؤلگه‌سی کیمی قوزیی افریقانین دا باریش، ثابت‌لیک و فیراوان‌لیغی آغ دنیزی، افریقا، اورتا دوغو و حتی آوروپانین ثابت‌لیگی اوچون ضروری‌دیر:
"بولگه اؤلکه‌لری‌نین بیر-بیری‌نین اراضی بوتؤو‌لوگو و اگمنلیگینه قارشی‌لیق‌لی حؤرمت اساسیندا اینکیشاف ائتدیرجگی علاقه‌لر داوام‌لی ثابت‌لیک اوچون واجیب‌دیر".
ناظیر چاووش اوغلو تورکیه-‌نین هر زامان اؤلکه‌لرین اراضی بوتؤو‌لوگو و سرحد بوتؤو‌لوگو ایله باغلی پرینسیپیال موضعی سرگیلدیگینی بیلدیریب:
"بو چرچیوده من همیشه اولدوغو کیمی بیر داها وورغولاماق ایستردیم کی، بیز قارداش مراکش-ین اراضی بوتؤو‌لوگونو، سرحد بوتؤو‌لوگونو و اگمنلیگینی دستکلییریک".
